Vendsyssel Elite Badminton vandt her til aften en sikker sejr over Solrød Strand. Kvartfinalen er nu sikret.

Der var store forventninger til Vendsyssel Elite Badmintons to herresingler, Eric Pang og Peter Mikkelsen, da holdet onsdag aften mødte Solrød Strand i den afgørende kamp om en plads i kvartfinalerne. På trods af nederlag til damedoublen i en af de første kampe, vinder Vendsyssel en sikker sejr. Særligt herresinglerne viser format, og Eric Pang og Peter Mikkelsen vinder to sikre sejre, der er med til at give VEB en samlet sejr på 5-1. - Det er vanvittig godt, at vi kan gøre det, inden den sidste kamp er færdig. Det er et rigtig godt job af os, vi har leveret i dag. Det er rigtig, rigtig positivt, siger Peter Mikkelsen efter kampen.